CELEX: 32022R0091
Language: et
Date: 2022-01-21 00:00:00
Title: Komisjoni rakendusmäärus (EL) 2022/91, 21. jaanuar 2022, millega määratakse kindlaks kriteeriumid, mille alusel tehakse kindlaks, et laevas tekitatud jäätmete kogused on tavalisest väiksemad ning neid käideldakse kestlikult ja keskkonnahoidlikult kooskõlas Euroopa Parlamendi ja nõukogu direktiiviga (EL) 2019/883 (EMPs kohaldatav tekst)

24.1.2022   
               
               
                  ET
               
               
                  Euroopa Liidu Teataja
               
               
                  L 15/12
               
            
         KOMISJONI RAKENDUSMÄÄRUS (EL) 2022/91,
         21. jaanuar 2022,
         millega määratakse kindlaks kriteeriumid, mille alusel tehakse kindlaks, et laevas tekitatud jäätmete kogused on tavalisest väiksemad ning neid käideldakse kestlikult ja keskkonnahoidlikult kooskõlas Euroopa Parlamendi ja nõukogu direktiiviga (EL) 2019/883
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta direktiivi (EL) 2019/883, milles käsitletakse sadama vastuvõtuseadmeid laevajäätmete üleandmiseks ja muudetakse direktiivi 2010/65/EL ning millega tunnistatakse kehtetuks direktiiv 2000/59/EL, (1) eriti selle artikli 8 lõiget 5,
         ning arvestades järgmist:
         
                     (1)
                  
                  
                     Direktiivi (EL) 2019/883 artikli 8 lõikes 4 sätestatud tasude vähendamiseks tuleks kasutada lisas esitatud kriteeriume.
                  
               
                     (2)
                  
                  
                     Lisa 1. jaos sätestatud kriteeriumid kajastavad jäätmete vähendamiseks tehtavaid olulisi jõupingutusi. Seepärast peaksid need olema kohustuslikud.
                  
               
                     (3)
                  
                  
                     Lisa 2. jaos sätestatud lisakriteeriume võib kohaldada selleks, et edendada konkreetsete tavade ja seadmete kasutuselevõttu, mis võivad aidata ka jäätmeid vähendada. Seepärast peaksid need kriteeriumid olema vabatahtlikud.
                  
               
                     (4)
                  
                  
                     Selleks et näha ette ühetaolised tingimused tasude vähendamiseks vastavalt direktiivi (EL) 2019/883 artikli 8 lõikele 5, on hädavajalik, et liikmesriigid kohaldaksid ühtlustatud meetodit. Direktiivi (EL) 2019/883 kohaselt vastu võetud rakendusaktid peaksid seepärast olema rakendusmäärused.
                  
               
                     (5)
                  
                  
                     Käesoleva määrusega ettenähtud meetmed on kooskõlas laevade põhjustatud merereostuse vältimise ja meresõiduohutuse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Sadama vastuvõtuseadmete käitajad või sadama pidajad võtavad tasu vähendamise arvutamisel vastavalt direktiivi (EL) 2019/883 artikli 8 lõike 5 esimese lõigu punktile b arvesse lisa 1. jaos sätestatud kriteeriume.
            
            
               2.   Sadama vastuvõtuseadmete käitajad või sadama pidajad võivad tasu vähendamise arvutamisel vastavalt direktiivi (EL) 2019/883 artikli 8 lõike 5 esimese lõigu punktile b arvesse võtta lisa 2. jaos sätestatud kriteeriume.
            
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. jaanuar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 151, 7.6.2019, lk 116.
      
      
         
            LISA
            1. JAGU
            
               Artikli 1 lõikes 1 osutatud kohustuslike kriteeriumide loetelu
            
            
                        Kriteeriumid
                     
                     
                        Seotud elemendid
                     
                     
                        MARPOLi konventsiooni asjaomane lisa
                     
                     
                        Võimalikud kontrollivahendid (1)
                        
                     
                  
                        Jäätmete eraldamine pardal vastavalt resolutsioonile MEPC.295(71) ning nende üleandmine direktiivi (EL) 2019/883 artikli 4 lõike 2 punkti d kohastesse sadama vastuvõtuseadmetesse.
                     
                     
                        Käitamine ja käitlus
                     
                     
                        V lisa
                     
                     
                        Sertifikaat „Green Award“, ISO 21070, ökomärgis „Blue Angel“, sertifikaat „Green Marine“, jäätmete üleandmise kviitung, laevade klassifikatsiooniühingu poolt heaks kiidetud laevaspetsiifilise prügimajanduse kava, keskkonnajuhtimissüsteem ISO 14001.
                     
                  
                        Keskkonnasäästlik ostupoliitika (pakendimaterjalide, näiteks hulgipakendite vähendamine, ja ühekordselt kasutatava plasti vältimine)
                     
                     
                        Käitlus
                     
                     
                        V lisa
                     
                     
                        Sertifikaat „Green Award“, ISO 21070, ökomärgis „Blue Angel“, sertifikaat „Green Marine“, laevade klassifikatsiooniühingu poolt heaks kiidetud laevaspetsiifilise prügimajanduse kava, keskkonnajuhtimissüsteem ISO 14001.
                     
                  2. JAGU
            
               Artikli 1 lõikes 2 osutatud vabatahtlike kriteeriumide loetelu
            
            
                        Kriteeriumid
                     
                     
                        Seotud elemendid
                     
                     
                        MARPOLi konventsiooni asjaomane lisa
                     
                     
                        Võimalikud kontrollivahendid (2)
                        
                     
                  
                        Alternatiivkütuste (3) ja muude energiaallikate kasutamine sissesõidusadamasse sõitmise ajal või sadamakai ääres (nt kaldalt tulev elekter, tuul, päikeseenergia)
                     
                     
                        Laevade projekteerimine, tehnoloogia ja käitamine
                     
                     
                        I lisa
                     
                     
                        Sertifikaat „Green Award“, laevakütuse saatelehed, naftaraamat, klassifikatsiooniühingu sertifikaat või riiklik sertifitseerimine, laevade energiatõhususe juhtimiskava (SEEMP).
                     
                  
                        Kasutatakse valge kasti süsteemi < 5 ppm (laevast väljuva pilsivee kontrollimiseks ja seireks)
                     
                     
                        Tehnoloogia ja käitamine
                     
                     
                        I lisa
                     
                     
                        Klassifikatsiooniühingu sertifikaat, tüübikinnitusdokumendid
                     
                  
                        Naftase pilsivee separaator (OWS) < 5 ppm
                     
                     
                        Tehnoloogia ja käitamine
                     
                     
                        I lisa
                     
                     
                        Klassifikatsiooniühingu sertifikaat, tüübikinnitusdokumendid, sertifikaat „Green Award“, klassifikatsioon CSI (Clean Shipping Index), sertifikaat „Green Marine“, ökomärgis „Blue Angel“
                     
                  
                        OWS < 5 ppm + laevade alarmsüsteem ja automaatpidurdus < 10 000  GT
                     
                     
                        Tehnoloogia ja käitamine
                     
                     
                        I lisa
                     
                     
                        Klassifikatsiooniühingu sertifikaat, tüübikinnitusdokumendid, sertifikaat „Green Award“, klassifikatsioon CSI (Clean Shipping Index), sertifikaat „Green Marine“, ökomärgis „Blue Angel“
                     
                  
                        Laev ei kasuta väljalaskeks naftafiltreerimisseadmeid, vaid eraldab kogu pilsivee ja sette ning annab need seejärel üle sadama vastuvõtuseadmetesse.
                     
                     
                        Käitamine
                     
                     
                        I lisa
                     
                     
                        Naftaraamat, jäätmekviitungid
                     
                  
                        Reoveepuhastussüsteem kooskõlas Rahvusvahelise Mereorganisatsiooni resolutsiooniga MEPC.227(64) kõigi laevade jaoks, välja arvatud reisilaevad, mis tegutsevad MARPOLi konventsiooni IV lisaga hõlmatud eripiirkondades
                     
                     
                        Tehnoloogia, käitamine ja käitlus
                     
                     
                        IV lisa
                     
                     
                        Euroopa Parlamendi ja nõukogu direktiivi 2014/90/EL (4) kohane ELi vastavusdeklaratsioon või klassifikatsiooniühingu sertifikaat. Lisaks peab sõltumatu kontrollija tegema korrapäraseid talitluskontrolle.
                     
                  
                        Laev ei lase reovett merre ja annab kogu oma puhastamata ja/või puhastatud reovee ja/või reoveesette üle sadama vastuvõtuseadmetesse.
                     
                     
                        Käitamine
                     
                     
                        IV lisa
                     
                     
                        Jäätmekviitungid
                     
                  
                        Korduskasutamine ja ringlussevõtt pardal
                     
                     
                        Käitamine ja käitlus
                     
                     
                        V lisa
                     
                     
                        ISO 21070, sertifikaat „Green Marine“, keskkonnajuhtimissüsteem ISO 14001.
                     
                  
               (1)  Aktsepteerida võib täiendavaid süsteeme, mille abil saavad laevad tõendada, et nad vastavad kriteeriumidele.
            
               (2)  Aktsepteerida võib täiendavaid süsteeme, mille abil saavad laevad tõendada, et nad vastavad kriteeriumidele.
            
               (3)  Nagu on määratletud Euroopa Parlamendi ja nõukogu 22. oktoobri 2014. aasta direktiivis 2014/94/EL alternatiivkütuste taristu kasutuselevõtu kohta (ELT L 307, 28.10.2014, lk 1).
            
               (4)  Euroopa Parlamendi ja nõukogu 23. juuli 2014. aasta direktiiv 2014/90/EL, milles käsitletakse laevavarustust ja millega tunnistatakse kehtetuks nõukogu direktiiv 96/98/EÜ (ELT L 257, 28.8.2014, lk 146).